ຫວຽດນາມ ປ່ຽນແນວທາງ ທັບມ້າງ ພວກປະທ້ວງ ຕໍ່ຕ້ານຈີນ (ສະໄລດ໌/ວີດີໂອ )
ການປະທ້ວງຕໍ່ຕ້ານ ການຕັ້ງຖານເຈາະນ້ຳມັນຂອງຈີນ ໃນເຂດນ່ານນ້ຳ ຂອງຫວຽດນາມ ໄດ້ຖືກປາບປາມ ໂດຍຕຳຫຼວດຫວຽດນາມ ຊຶ່ງມີຂຶ້ນຫຼັງຈາກ ການປະທ້ວງ ໃນອາທິດແລ້ວນີ້.
ຕຳຫຼວດທີ່ນະຄອນໂຮ່ຈິມິນໄດ້ທັບມ້າງການໂຮມຊຸມນຸມ ປະທ້ວງຕໍ່ຕ້ານຈີນ ໃນວັນອາທິດມື້ນີ້ ໃນຂະນະທີ່ປັກກິ່ງ ສືບຕໍ່ຍົກຍ້າຍປະຊາຊົນຂອງ ຕົນຈຳນວນຫຼາຍພັນຄົນ ອອກຈາກຫວຽດນາມ ນອກນັ້ນ ຍັງມີການສົ່ງກຳລັງຮັກສາຄວາມສະຫງົບຂອງ ຫວຽດນາມໄປຍັງຫົວເມືອງຕ່າງໆ ຫລັງຈາກມີພວກພະ ນັກງານປະມານ 150 ຄົນໄດ້ຮັບບາດເຈັບ ທີ່ໂຮງງານ ເຫຼັກກ້າແຫ່ງນຶ່ງ ໃນແຂວງຮາຕິນໃນການປະທ້ວງຕໍ່ຕ້ານ ການເຄື່ອນໄຫວຂອງຈີນທີ່ຈັດຕັ້ງຖານເຈາະນ້ຳມັນແຫ່ງນຶ່ງ ຂຶ້ນໃນເຂດນ່ານນ້ຳຂອງຫວຽດນາມ ໃນຂະນະທີ່ເຮືອລາດຕະເວນຂອງທັງສອງຝ່າຍຍັງສືບຕໍ່ປະເຊີນໜ້າກັນຢູ່ໃກ້ໆກັບ ຖານເຈາະນ້ຳມັນດັ່ງກ່າວ ປັກກິ່ງເວົ້າວ່າ ຕົນໄດ້ຍົກຍ້າຍປະຊາຊົນຂອງຕົນ 3,000 ຄົນ ຮວມທັງ 16 ຄົນ ທີ່ໄດ້ຮັບບາດເຈັບສາຫັດ ເວລາພວກປະທ້ວງຫວຽດນາມບຸກ ເຂົ້າໄປອາລະວາດໃນໂຮງງານແຫ່ງຕ່າງໆ ໃນອາທິດແລ້ວນີ້ ປັກກິ່ງກ່າວວ່າ ຕົນ ກຳລັງສົ່ງເຮືອ 5 ລຳ ໄປຮັບເອົາຜູ້ໃດກໍຕາມ ທີ່ຢາກເດີນທາງອອກຈາກຫວຽດນາມ ໃນວັນເສົາວານນີ້ ລັດຖະບານຮາໂນຍໃຫ້ຄຳໝັ້ນສັນຍາທີ່ຈະຂັດຂວາງ ຕໍ່ຄວາມ ຮຸນແຮງໃດໆທີ່ຈະເກີດຂຶ້ນອີກ ຫົວໜ້າສືບສວນຕຳຫຼວດ ຫວຽດນາມໄດ້ພະຍາ ຍາມເຊັ່ນກັນເພື່ອປ້ອງກັນພວກກຳລັງຮັກສາຄວາມປອດໄພຕໍ່ຂໍ້ກ່າວຫາຕ່າງໆ ທີ່ບໍ່ໄດ້ກີດກັນການກໍ່ຄວາມວຸ້ນວາຍ ຂຶ້ນນີ້ ພົນໂທ Hoang Kong Tu ໄດ້ກ່າວນຶ່ງ ມື້ກ່ອນທີ່ຄາດວ່າຈະມີ ການປະທ້ວງຕໍ່ຕ້ານຈີນ ໃນຫຼາຍຫົວເມືອງຂອງຫວຽດນາມ ທີ່ທ່ານເວົ້າວ່າ ການກະທຳໃດໆທີ່ຜິດກົດໝາຍຈະບໍ່ໄດ້ຮັບການໂຍະຍານເດັດຂາດ ບັນດານັກວິເຄາະເຫດການ ກ່າວວ່າ ວິກິດການດັ່ງກ່າວໄດ້ສ້າງຄວາມລົ້ມແຫຼວ ທາງການທູດທີ່ຮ້າຍແຮງທີ່ສຸດ ລະຫວ່າງສອງປະເທດເພື່ອນ ບ້ານຄອມມີວນິດ ນຳກັນນັບແຕ່ເກີດສົງຄາມຊາຍແດນກັນເປັນເວລາສັ້ນໆ ໃນຕົ້ນປີ 1979 ເປັນ ຕົ້ນມາ